You are here: Home Issues of Life Die Doodstraf
Jou uitwysing na hoeveel doodsvonnisse die afgelope jare in die VSA omgekeer is weens nuwe forensiese getuienis was interessant. Maar onthou dat dit eerder 'n refleksie op hulle samelewing en juriestelsel is as wat dit kan dien as demotivering van die doodstraf. Onopgeleide, beïnvloedbare individue vanaf "die straat" sal net nooit hulle eie vooroordele op die agtergrond kan plaas in gevalle waar getuienisse twyfelagtig is nie.
"Gelukkig" is daar die geleentheid tot appèl en jare se death-row, maar steeds dra plaaslike politiek die grootse gewig. If they want him hanged, they'll do.
As die lewe van een onskuldige veroordeelde dan so belangrik is, hoe belangrik is die lewe van duisende onskuldige wetsgehoorsame vermoorde burgers van 'n land nie? Hoekom is die een lewe nie net soveel werd as die ander nie? Hoe adresseer mens hierdie diskrepansie? Hierdie dichotomy?
Die grootste probleem bly dat die onskuldige vermoorde slagoffer se regte permanent ontneem word, terwyl die skuldige moordenaar ten volle op sy regte staatmaak. Dit kan mos nie reg wees nie.
Dis was nog altyd deur die eeue: As jy dood is is jy dood en daar kan nooit geregtigheid wees want niemand kan jou lewendig maak nie.
Dat die doodstraf die voorkoms van moord oor die korttermyn sal verminder twyfel ek. Daar is 'n klas van boef wat dit sonder wroeging sal doen, vroue/mans sal steeds hul mans/vroue tot raserny en impulsiewe moord dryf, psigopate sal steeds genot uit hul dade put.